וולטרון: המגן האגדי
דמויות > צוות אטלס

המפקד אייברסון - מפקד ב-Galaxy Garrison. מפקד קשוח מאוד ואחְרַיי לאימון הצוערים בסימולטור. כשהוא גילה את קייטי פורצת למחשבים של "גאריסון" כדי לקבל מידע על משימת קרברוס ומשפחתה, הוא אסר עליה להיכנס שוב ל"גאריסון", מה שגרם לה לקבל זהות גברית בדויה כדי להמשיך בחיפושיה. התוכנית הצליחה, שכן אייברסון לא הצליח לזהות אותה. הוא יכול לראות רק בעזרת עינו הימנית, עינו השמאלית סגורה באופן תמידי.
המפקד סמואל "סם" הולט - אביהם של מאט וקייטי (המכונה גם "פידג'"), שנעלם עם מאט ושירו לאחר שנלקח בשבי על ידי אימפריית גלרה במהלך "משימת קרברוס". פידג' חיפשה אותו ואת מאט מאז. לאחר שנתפס, הוא הופרד משירו ובנו ונשלח למחנה עבודה עם אסירים שנחשבו חלשים מכדי להילחם. בסופו של דבר הוא מתגלה על ידי שני ילדיו בעונה החמישית, כשהם מתאחדים. לאחר מותו של זרקון ועלייתו של לוטור כקיסר החדש, הוא חוזר לכדור הארץ.
קולין הולט - אשתו של סם ואמם של מאט וקייטי. היא מצטרפת למשפחתה על סיפון האטלס כגאונה הבוטנית שלו. קשוחה מאוד עם ביתה מכיוון שעדיין כועסת עליה שברחה מהבית וטסה לחלל כדי להציל את אחיה ואביה.
סלאב – גאון אקסצנטרי שפיתח טכנולוגיית כיפוף כבידה שיכולה ליצור כיס של המרחב והזמן המסוגל להסתיר מאחז שלם מהעין או למוטט אותו מבפנים. אימפריית גלרה הייתה נואשת לקבל את הטכנולוגיה הזו, ולכן כלאה את סלאב במתקן מבוצר מאוד הידוע בשם "Beta Traz". שם הוא היה נתון לעינויים כדי לחלץ את הידע שלו לשימוש ביצירת שיפורים גנטיים וטכנולוגיים עבור אימפריית גלרה. הוא גם נקרא על ידי וולטרון כדי לבנות מחולל כבידה נוסף כדי להסתיר תלודב ענק (או מחולל חור תולעת), המיועד לשימוש מול ספינת הפיקוד של הקיסר זרקון. האינטליגנציה שלו גורמת לו להיות מודע להרבה מאוד מציאויות חלופיות - כל כך הרבה שהוא מתקשה להבחין ביניהן מזו שבה הוא שוהה כעת. סלאב הופיע שוב בסוף עונה 7, הוא הגיע לכדור הארץ עם חברי הקואליציה ופגש שם בשמחה את ורוניקה.
מתיו "מאט" הולט – אחיה הגדול של פידג' (קייטי). בדומה להוריו ואחותו, הוא אינטליגנטי מאוד, והתקבל "גריסון גלקסי" לאחר שסיים את התיכון. יחד עם אביו ושירו, הוא היה חבר במשימת קרברוס והיה אחד מהשלושה שהוכרזו כמתים. מה שגרם לפידג' להסתנן ל"גאריסון" על מנת למצוא מידע על היעלמותו ועלמות אביה. מיד לאחר התקרית על קרברוס, הוא נחטף על ידי גאלרה, ששלחו את אביו למחנה עבודה ואותו ואת שירו להילחם בזירת הגלדיאטורים. זמן מה לאחר מכן, הוא חולץ מכלא גלרה על ידי קבוצה של לוחמי מורדים ועבד לצידם עד ש"פידג'" סוף סוף איתרה והיתאחדה איתו בעונה 4 בפרק "איחוד". מה שגרם לו להצטרף לקואליציית וולטרון. גם לאחר מכן, הוא המשיך להילחם לצד המורדים ובסופו של דבר יצר קשר עם משפחתו על פני כדור הארץ, כדי להזהיר אותם שאם הם ימשיכו את שידורם מכדור הארץ לקואליציית וולטרון זה עלול להעמיד אותם בסכנה גדולה וכי וולטרון נעדר כבר חודשים. מאט הוא נער ככל הנראה בסוף שנות העשרה או שנות העשרים המוקדמות לחייו. בדומה לאחותו ולאימו, הוא בעל שיער חום בהיר ומאפיינים הדומים מאוד לאחותו. לפני משימת קרברוס הוא הרכיב משקפיים, אך נתן אותם לפידג' כאשר ראייתו תוקנה לקראת המשימה וכבר לא היה לו שימוש בהם.
ג'יימס גריפין - מנהיג טייסי ה-MFE בגאריסון גלקסי. הוא היה יריבו לשעבר של קית'. הוא מכבד את היכולות של הצוות שלו, ולעיתים קרובות מסתמך על לייפסדוטיר על מומחיותה בניתוח טקטי.
נדיה ריזאווי - אחת מטייסות ה-MFE של "גאריסון", היא תמיד מוכנה להרפתקאות ונהנית להיות טייסת קרב. בדומה לגריפין, ריזאווי היא גם מאוד תחרותית ונילהבת (אולי אפילו יותר). נכשבת גם ליד ימינו של גריפין בצוות ה-MFE. יש לה גם את אותו שם פרטי כמו אחייניתו של לאנס.
ריין קינגקייד - אחד מטייסי ה-MFE ב"גאריסון" שממעט לדבר. יש לו נטייה לתעד בווידאו את חייו האישיים, דוגמה לכך הוא הסרט התיעודי שעשה על סיפון האטלס ביום ה-47 לאחר שיגורה לחלל.
אינה ליפסדוטיר - אחת מטייסות ה-MFE ב"גאריסון", היא מצוינת בחישובים ובניתוחים טקטיים.
ורוניקה - אחת מאחיותיו של לאנס. בדומה ללאנס, ורוניקה היא גם צלפית וסוהרת ב"גאריסון גלקסי". היא גם ממלאת תפקיד מכריע בקרב נגד גאלרה בכך שהיא משתתפת במשימות רגילות עם החוליה של גריפין ומאוחר יותר משמשת גם כחברת צוות על סיפון האטלס.
אקסה – מחושבת ואינטילגֶנטית ביותר. היא נשארת רגועה כמעט בכל מצב ולא ממהרת לסיטואציות. היא גם התגלתה כמי שסייעה בעבר לקית' ולהאנק כאשר שלושתם נלכדו בבטן ה-Weblum. בהתחלה אקסה הייתה אחת מאנשי הצוות של לוטור. היא בגדה בלוטור כנקמה על מותה של נארטי, אך התברר שזו הייתה רק תחבולה שרקח לוטור במטרה להערים על הפלאדינים לקבל אותו כבעל ברית. עם זאת, כאשר לוטור נכנס לטירוף לאחר שהנסיכה אלורה מצאה בו כבוגד והכריז שהוא ימחק (בנוסף ל"גלרה" ול"וולטרון") אותה, את אֶזור ואת זְטְרִיד, היא וחברות הצוות שלה (אֶזור וזְטְרִיד) בחרו לנטוש אותו סופית. בעונה ה-7 היא מצטרפת לקואליציית וולטרון ולאחר סוף הסדרה היא, אֶזור וזְטְרִיד מצטרפות לקית' ב"להב של מרמורה".
רומל - הקולוניאלית הראשונה שהצטרפה לקואליציית וולטרון. רומל היא עליזה אך גם חקרנית מאוד. אף על פי שגילתה שמספר מבני משפחתה נרצחו על ידי לוטור, זה לא מנע ממנה להיות אדם שמח, עליז ו"מבעבע". המושבה האלטיאנית וצאצאיה הגיעו בסופו של דבר לסגוד ללוטור כמושיעם, אבל לרומל היו שאלות רבות, במיוחד לגבי המושבה השנייה שהקים לוטור. רק מועמדים מעטים יכלו לצאת למסע והקשר בין המושבות נאסר לחלוטין. לאחר שכבר איבדה את הוריה למושבה הזו, התחננה רומל באחיה הצעיר, בנדור, לא ללכת. אבל בנדור היה נאמן ללוטור והבטיח לה שהיא שיום אחד תוכל להצטרף אליהם למושבה החדשה. לאחר שנפרד ממנה, הוא נתן לה מכשיר קשר סודי, שאף פעם לא פעל. אך לילה אחד, בנדור הצליח ליצור איתה קשר ורומל גילתה אותו גוסס באתר התרסקות. בנדור גילה לה שהמושבה השנייה הייתה שקר, אבל רומל ידעה שאף אחד אחר לא יאמין לה. קצת זמן לאחר מכן, היא פגשה את קית' וקרוליה, שבאו לחקור את המושבה. כשרומל, קית' וקרוליה יצאו לחקור את המושבה השנייה, הם נחרדו לגלות שהאלטיאנים שנלקחו למושבה השנייה למעשה נקצרים עבור תמצית חייהם על ידי לוטור. כשקית' חזר עם קרוליה לטירת האריות, הוא הביא עימו את רומל כדי להעיד בפני הפלאדינים מעשי ההונאה והבוגדנות של לוטור. לאחר הקרב הסופי נגד לוטור, רומל נשארה עם הקבוצה בזמן שהם טסו חזרה לכדור הארץ. ואף מאוחר יותר, הצטרפה לצוות אטלס.
קרטיס - קצין שמטפל בתפקידי התקשורת והניתוח ב"גאריסון", ומאוחר יותר ממלא תפקיד דומה מאוד על סיפון האטלס. הוא אדם אדיב שעובד בצמוד לורוניקה וסם.